मेयर, नगर निगम अमृतसर का कहना है कि गुरु नगरी का विकास ही मेरे लिए एकमात्र लक्ष्य है। इसके लिए दिन-रात अपनी टीम के साथ काम रहे हैं और आने वाले दिनों में शहरवासियों के रुके हुए कामों को भी पूरा करवाया जाएगा। पिछले दिन मुख्यमंत्री कैप्टन अमरिंदर सिंह से गुरु नगरी के विकास कार्यों को लेकर बातचीत हुई है जिससे आगामी समय में विकास कार्यों एवं फंड को लेकर कोई कमी नहीं आएगी। शहर में एल.ई.डी. लाइट को लेकर अधिकारियों को सख्त निर्देश दिए हैं कि इस काम में कोई देरी नहीं होनी चाहिए। उम्मीद है कि दीपावली से पहले एल.ई.डी. लाइट लगने का शहर में काम शुरू हो जाएगा। शहर एल.ई.डी. लाइट से जगमगाएगा। टैंडर लग गया है और जल्द कंपनी को अलॉट कर दिया जाएगा।